mmm 
KOMMISSIONEN FOR DE EUROPÆISKE FÆLLESSKABER 
Bruxelles, den 25.07.1997 
KOM(97)405 endelig udg. 
.!' * 
i;; Forslag til 
RÅDETS BESLUTNING 
• 7'k 
r) * 
^ 1 
\% 
lo' 
'# 
'»fa i11 
'O 
itv. • 
•~ t'' 
,1$-', om bemyndigelse af Det Forenede Kongerige til at forlænge anvendelsen af en 
foranstaltning, der fraviger artikel 28e, stk. 1, i Rådets sjette direktiv 77/388/EØF af 17. 
maj 1977 om harmonisering af medlemsstaternes lovgivning om omsætningsafgifter 
(forelagt af Kommissionen) 
m 

BEGRUNDELSE 
Ved skrivelse indgået til Kommissionens generalsekretariat den 21. februar 1997 
anmodede Det Forenede Kongeriges regering på grundlag af artikel 27 i Rådets sjette 
direktiv 77/388/EØF af 17. maj 1977 om harmonisering af medlemsstaternes lovgivning 
om omsætningsafgifter - Det fælles merværdiafgiftssystem: ensartet beregningsgrundlag1 
om forlængelse af gyldighedsperioden for den momsfravigelse, der var blevet indrømmet 
ved Rådets beslutning 92/546/EØF2 af 23. november 1992. 
Ved denne beslutning fik Det Forenede Kongerige bemyndigelse til anvende en 
særforanstaltning, i henhold til hvilken de kompetente myndigheder kan bestemme, at det 
er normalværdien, der skal betragtes som beskatningsgrundlag for erhvervelser inden for 
Fællesskabet af goder, når den, der erhverver goderne, ikke er fuldt afgiftspligtig, og der 
består visse forbindelser af privat, retlig eller økonomisk art, der er angivet nærmere i den 
nationale lovgivning, mellem den, der erhverver goderne, og leverandøren. 
De øvrige medlemsstater blev i overensstemmelse med ovennævnte artikel 27 underrettet 
om Det Forenede Kongeriges anmodning ved skrivelse af 6. maj 1997. 
Ifølge de normale bestemmelser i det fælles merværdiafgiftssystem, særlig artikel 28e, stk. 
1, indgår der de samme elementer i beskatningsgrundlaget ved erhvervelse inden for 
Fællesskabet af goder som dem, der anvendes ved opgørelse af beskatningsgrundlaget ved 
levering af samme goder i indlandet, jf. artikel 11, punkt A,. 
Artikel 11, punkt A, indfører det princip, at beskatningsgrundlaget ved levering af goder 
og tjenesteydelser er den samlede modværdi, som leverandøren eller tjenesteyderen 
modtager eller vil modtage af køberen, aftageren eller tredjemand for de pågældende 
transaktioner. 
Imidlertid fik Det Forenede Kongerige ved Rådets samtykke3, der i henhold til artikel 27, 
stk. 4, i det sjette direktiv anses for opnået den 11. april 1987, tilladelse til at fravige 
artikel 11. 
Herved fik Det Forenede Kongerige bemyndigelse til at bestemme, at det er 
normalværdien, der skal betragtes som beskatningsgrundlag for leveringer af goder og 
tjenesteydelser eller ved import, når den, der nyder gavn af denne transaktion, er helt eller 
delvist afgiftsfritaget, og der består visse forbindelser af privat, retlig eller økonomisk art, 
der er angivet nærmere i den nationale lovgivning, mellem den, der leverer goderne eller 
tjenesteydelserne, og den, der modtager dem, eller mellem den person, der importerer 
goderne, og den, der skal have betaling herfor. 
1 EFT nr. L 145 af 13.6.1977, s. 1. Direktivet blev senest ændret ved direktiv 96/95/EF (EFT nr. L 338 
af 28.12.1996, s. 89). 
2 EFT nr. L 351 af 2.12.1992, s. 34. 
3 EFT nr. L 132 af 21.5.1987, s. 22. 
Ved overgangsordningen for afgiftsbelastning af samhandelen inden for Fællesskabet 
indførtes pr. 1. januar 1993 begrebet erhvervelse inden for Fællesskabet som afgiftspligtig 
transaktion i det fælles merværdiafgiftssystem. Derefter fik Det Forenede Kongerige ved 
beslutning 92/546/EØF bemyndigelse til at supplere særforanstaltningen med en fravigelse 
af det sjette direktivs artikel 28e, stk. 1, vedrørende beskatningsgrundlaget for erhvervelse 
inden for Fællesskabet af goder. 
Den pågældende særforanstaltning er en bestemmelse for at undgå skatteunddragelse, som 
skal forhindre, at en afgiftspligtig person kunstigt sænker prisen på en levering af varer til 
en erhverver, med hvilken han har visse forbindelser. Som eksempel på en skatte­
unddragelse, som foranstaltningen gør det muligt at bekæmpe, er den situation, hvor et 
helt eller delvist afgiftsfritaget selskab opretter eller anvender et fuldt afgiftspligtigt 
selskab, der køber store mængder varer, fradrager den indgående afgift og derefter 
fakturerer en minimal pris for disse varer eller en del af disse varer til det helt eller delvist 
afgiftsfritagne selskab. 
Beslutning 92/546/EØF var tidsbegrænset. Da der var tale om en særforanstaltning, der 
kun tog sigte på erhvervelser inden for Fællesskabet - afgiftspligtige transaktioner, der var 
karakteristiske for overgangsordningen - faldt udløbsdatoen (den 31. december 1996) 
nemlig sammen med den dato, der var fastsat for indførelsen af det endelige momssystem 
og dermed for overgangsordningens bortfald. 
Da overgangsordningens bestemmelser fortsat gælder, finder Kommissionen, at Det 
Forenede Kongerige bør bemyndiges til at forlænge anvendelsen af fravigelsen af artikel 
28e, stk. 1, i sjette direktiv indtil den 31. december 1999. 
Kommissionen vedtog den 10. juli 1996 et arbejdsprogram for indførelsen af et fælles 
momssystem4, ifølge hvilket det nye system skal gennemføres etapevis. Da fremlæggelsen 
af den sidste forslagspakke er berammet til midten af 1999, er det hensigtsmæssigt at 
begrænse gyldigheden indtil den 31. december 1999, hvilket så vil gøre det muligt på 
sidstnævnte tidspunkt at foretage en vurdering af, om fravigelsen passer til det nye fælles 
momssystem. 
KOM(96) 328 endelig udg. af 22.7.1996. 
Forslag til 
RÅDETS BESLUTNING 
af 
om bemyndigelse af Det Forenede Kongerige til at forlænge anvendelsen af en 
foranstaltning, der fraviger artikel 28e, stk. 1, i Rådets sjette direktiv 77/388/EØF af 
17. maj 1977 om harmonisering af medlemsstaternes lovgivning om 
omsætningsafgifter 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv 77/388/EØF af 17 maj 1977 om harmonisering 
af medlemsstaternes lovgivning om omsætningsafgifter - Det fælles merværdiafgifts­
system: ensartet beregningsgrundlag1, særlig artikel 27, 
under henvisning til Rådets beslutning 92/546/EØF2 af 23. november 1992, 
under henvisning til forslag fra Kommissionen, og 
ud fra følgende betragtninger: 
I henhold til artikel 27, stk. 1, i sjette momsdirektiv kan Rådet med enstemmighed på 
forslag af Kommissionen give en medlemsstat tilladelse til at indføre eller forlænge særlige 
foranstaltninger, der fraviger bestemmelserne i nævnte direktiv, for at forenkle 
afgiftsopkrævningen eller for at undgå visse former for svig eller unddragelse; 
Det Forenede Kongeriges regering anmodede ved skrivelse indgået til Kommissionens 
generalsekretariat den 21. februar 1997 om bemyndigelse til at forlænge anvendelsen af 
den fravigelse, landet tidligere var blevet bevilget indtil den 31. december 1996 ved Rådets 
beslutning 92/546/EØF; 
de øvrige medlemsstater blev underrettet om Det Forenede Kongeriges regering 
anmodning den 6. maj 1997; 
ved beslutning 92/546/EØF fik Det Forenede Kongerige bemyndigelse til at indføre en 
særforanstaltning, i henhold til hvilken de kompetente myndigheder kan bestemme, at det 
er normalværdien, der skal betragtes som beskatningsgrundlag for erhvervelser inden for 
Fællesskabet af goder, når den, der erhverver goderne, ikke er fuldt afgiftspHgtig, og der 
1 EFT nr. L 145 af 13.6.1977, s. 1. Direktivet blev senest ændret ved direktiv 96/95/EF (EFT nr. L 338 
af 28.12.1996, s. 89). 
2 EFT nr. L 351 af 2.12.1992, s. 34. 
består visse forbindelser af privat, retlig eller økonomisk art, der er angivet nærmere i den 
nationale lovgivning, mellem den, der erhverver goderne, og leverandøren; 
ifølge beslutning 92/546/EØF fik Det Forenede Kongerige mulighed for at supplere ord­
ningen med en særforanstaltning med Rådets samtykke3, der anses for opnået den 11. april 
1987, hvorved Det Forenede Kongerige kan bestemme, at det er normalværdien, der skal 
betragtes som beskatningsgrundlag for leveringer af goder og tjenesteydelser eller ved 
import, når den, der nyder gavn af denne transaktion, er helt eller delvist afgiftsfritaget, og 
der består visse forbindelser af privat, retlig eller økonomisk art, der er angivet nærmere i 
den nationale lovgivning, mellem den, der leverer goderne eller tjenesteydelserne, og den, 
der modtager dem, eller mellem den person, der importerer goderne og den, der skal have 
betaling herfor; 
formålet med foranstaltningen er at hindre personer med visse forbindelser af privat, retlig 
eller økonomisk art, der er nærmere angivet i den nationale lovgivning, i kunstigt at sænke 
prisen på afgiftspligtige transaktioner; 
ifølge EF-domstolen retspraksis4 skal nationale undtagelsesforanstaltninger, som har til 
formål at hindre skattesvig og -unddragelse, fortolkes indskrænkende og derfor bør disse 
kun i begrænset omfang fravige reglerne om beskatningsgrundlaget vedrørende moms; 
særforanstaltningen kan alene anvendes på betingelse af, at administrationen på konkret 
grundlag kan påvise, at fastsættelsen af beskatningsgrundlaget i henhold til artikel 28e er 
påvirket af visse forbindelser af privat, retlig eller økonomisk art mellem den, der 
erhverver goderne, og leverandøren, at fastsættelsen ikke er baseret på en simpel for-
håndsantagelse og at de berørte parter ved klage over fastsættelsen af normalværdien har 
adgang til at fremlægge modbeviser; 
den påtænkte foranstaltning vil kun gælde for afgiftspligtige transaktioner, når modtageren 
er en helt eller delvist afgiftsfritaget person; 
da anvendelsesområdet for undtagelsen er begrænset, bør særforanstaltningen være pro­
portionel med det formål, som tilstræbes; 
Kommissionen vedtog den 10. juli 1996 et arbejdsprogram5 med en tidsplan for forslag, 
der skulle muliggøre en etapevis overgang til et fælles momssystem for det indre marked; 
da den sidste forslagspakke skal fremlægges i midten af 1999, er bemyndigelsen indrøm­
met indtil den 31. december 1999, idet det således bliver muligt på dette tidspunkt at 
vurdere, om fravigelsen passer til det nye fælles momssystem; 
3 EFT nr. L 132 af 21.5.1987, s. 22. 
4 Se dom af 10. april 1984, Kommissionen mod Belgien (324/82, Saml. 1984, s. 1861, pkt. 29) og dom 
af 29. maj 1997, Werner Skripalle (63/96, Saml. 1997, s. 0000) 
5 KOM(96) 328 endelig udg. af 22.7.19%. 
denne fravigelse har ingen indvirkning på de af Fællesskabets egne indtægter, som hidrører 
fra merværdiafgiften -
VEDTAGET FØLGENDE BESLUTNING: 
r 

Artikel 1 
Som fravigelse fra artikel 28e, stk. 1, i direktiv 77/388/EØF bemyndiges Det Forenede 
Kongerige indtil den 31. december 1999 at anvende en særforanstaltning, i henhold til 
hvilken de kompetente myndigheder kan bestemme, at det er normalværdien, der skal 
betragtes som beskatningsgrundlag for erhvervelser inden for Fællesskabet af goder, når 
følgende to betingelser er opfyldt: 
- den, der erhverver goderne, ikke er fuldt afgiftspligtig, og der består visse forbindelser 
af privat, retlig eller økonomisk art, der er angivet nærmere i den nationale lovgivning, 
mellem den, der erhverver goderne, og leverandøren; 
- det kan rent konkret påvises, at visse forbindelser af privat, retlig eller økonomisk art 
har indvirket på beskatningsgrundlaget i henhold til artikel 28e. 
Artikel 2 
Denne beslutning er rettet til Det Forenede Kongerige. 
Udfærdiget i Bruxelles, den På Rådets vegne 
Formand 
ISSN 0254-1459 
KOM(97) 405 endelig udg. 
DOKUMENTER 
DA 09 06 
Katalognummer : CB-CO-97-405-DA-C 
ISBN 92-78-23532-6 
Kontoret for De Europæiske Fællesskabers Officielle Publikationer 
L-2985 Luxembourg